Ahlert Hysing

Ahlert Hansen Hysing (født 5. september 1793 i København, død 9. november 1879 i Larvik) var en norsk lærer og stortingspolitiker.Fødsels- og dødsdato hentet fra Ahlert Hansen Hysing på ancientfaces.com.

 Liv og virke 
Bakgrunn
Ahlert Hysing var sønn av teologen Hans Augustinus Ahlertsen Hysing (1764–1843) og Else Elisabeth Nielsdatter Koren (1761–1808). Faren var først ansatt som lutherswk prest ved den danske flåte (marinen), senere som sogneprest i Korskirken i Bergen og endte sin karriere som stiftsprost samme sted.
Lærer
Etter teologisk embedseksamen var Ahlert Hysing lærer ved Bergen katedralskole under rektor Arentz, der han blant andre hadde Johan Sebastian Welhaven som elev. Deretter ble han utnevnt til overlærer ved Laurvig Middelskole i 1824. 

Han giftet seg med Caroline Mathilde Koren i 1825. Hun var datter av den legendariske Christiane Koren 1764–1815, best kjent som Moer Koren, forfatter, født på Amager, død i Ullensaker. 

Ahlert Hysings embedsbolig var i øverste etasje i Herregården, Larvik i Ved å lese beskrivelser fra tiden (Conrad Nikolai Schwach: «Erindringer af mit Liv»), forstår man at embedsboligen var alt annet enn komfortabel og fredelig på grunn av bygningens alder og virksomheten som utspilte seg nedenunder i Teatersalen. Overlæreren fikk i 1851 tittelen rektor og Ahlert Hysing virket frem til 1867. De fikk åtte barn, hvorav seks vokste opp, blant andre datteren Else Elisabeth (1832–1918) som ble gift i 1853 med teologen Ulrik Vilhelm Koren (1826–1910) og emigrerte med ham til Iowa i USA der Koren endte som biskop.

Ahlert Hysing ble gift for annen gang i 1842 med Elisabeth Freckland (1810–1897). Hun var datter av Jens Hansen Freckland, sogneprest til Søllerød i  Danmark.

Politiker
Fra 1830 til 1832 var Ahlert Hysing innvalgt på Stortinget som representant for Larvik og Sandefjord. Han var også ordfører i Larvik i 1839 og fra 1841 til 1848.

Billedhugger Brynjulf Bergslien utførte en byste av Ahlert Hysing etter oppdrag fra «Takknemelige Diciple» som ble oppsatt som gravminne på kirkegården ved Larvik kirke. Bysten med tilhørende sokkel ble senere flyttet til parken utenfor Larvik Gymnas og svømmehall.
miniatyr|Byste av Brynjulf Bergslien, gravminne. 

 Se også 
 Koren

 Referanser 

 Eksterne lenker 


Kategori:Stortingsrepresentanter 1830–1832
Kategori:Personer fra København
Kategori:Nordmenn født i Danmark
Kategori:Personer fra Larvik kommune